Translate the text from Welsh to English.



 
Mae Lynne Neagle, y Dirprwy Weinidog Iechyd Meddwl a Llesiant a Vaughan Gething, Gweinidog yr Economi wedi cyhoeddi heddiw y bydd y cyllid ychwanegol ar gyfer Amser i Newid Cymru yn sicrhau bod modd ymestyn y rhaglen tan 2025\.


Nod canolog Amser i Newid Cymru yw herio a newid agweddau ac ymddygiadau negyddol tuag at salwch meddwl. Mae’r rhaglen yn canolbwyntio ar bedwar maes allweddol: partneriaethau, cyflogwyr a’r gweithlu, iechyd a gofal cymdeithasol, a marchnata cymdeithasol.  Mae’r ymgyrch yn cael ei chyflwyno gan bartneriaeth rhwng dwy elusen flaenllaw yng Nghymru, sef Mind Cymru ac Adferiad Recovery.


Bydd y cyfnod newydd o waith yn canolbwyntio'n benodol ar weithio gyda chymunedau Du, Asiaidd ac Ethnig Leiafrifol a chyflogwyr mewn ardaloedd o dlodi ac amddifadedd. Yn ystod blynyddoedd blaenorol, mae’r rhaglen wedi canolbwyntio ar gynyddu cysylltiadau â dynion drwy’r ymgyrch Mae Siarad yn Hollbwysig, yn ogystal â chynyddu nifer y siaradwyr Cymraeg sy’n cymryd rhan.


Un rhan allweddol o Amser i Newid Cymru yw cydweithio â chyflogwyr i greu diwylliannau sy’n fwy agored i drafod iechyd meddwl yn y gwaith, yn ogystal â rhoi adnoddau ymarferol iddynt gan gynnwys hyfforddiant a Phecyn Cymorth i Gyflogwyr.


Mae oddeutu un o bob pedwar gweithlu yng Nghymru wedi ymrwymo i gefnogi’r ymgyrch eisoes, gan gynrychioli oddeutu 320,000 o weithwyr. Mae’r sefydliadau sydd wedi ymuno yn cynnwys sefydliadau’r trydydd sector, pedwar heddlu Cymru, yr holl fyrddau iechyd, cwmnïau preifat a Busnesau Bach a Chanolig.


Un cwmni sydd wedi ymrwymo i’r adduned Amser i Newid Cymru yw cwmni Safety Letterbox Company Ltd yng Nghastell Nedd, sy’n cyflogi 60 o bobl o’r ardal leol.


Ymrwymodd y cwmni i’r ymgyrch ym mis Awst 2021\. Mae’r cwmni wedi ymrwymo i flaenoriaethu lles meddyliol eu gweithwyr gan gynnal gweithgareddau llesiant a sefydlu polisi drws agored i drafod llwyth gwaith ac iechyd meddwl.


Hyd yma, mae ganddynt naw o Swyddogion Cymorth Cyntaf Iechyd Meddwl sy’n chwarae rhan allweddol o ran cefnogi’r gweithlu.


Dywedodd Alison Orrells, Prif Swyddog Gweithredol a Rheolwr Gyfarwyddwr Safety Letterbox Company Ltd:



> Ein nod yw creu diwylliant agored, cefnogol a chydweithredol er mwyn galluogi pobl i ddisgleirio a ffynnu, i gymryd perchnogaeth ac i wneud gwahaniaeth. Mae hyn yn berthnasol i bawb.
> 
> 
> Rydyn ni am ddileu unrhyw stigma ynglŷn ag iechyd meddwl yn y gweithle er mwyn ein galluogi i gefnogi ein gweithwyr a rhoi ein gorau iddynt gan eu gwneud i deimlo’n gyffyrddus a’u galluogi i weithio’n ddiogel, yn rhwydd ac yn llwyddiannus.
> 
> 
> Mae 20% o’n gweithlu yn Swyddogion Cymorth Cyntaf Iechyd Meddwl. Mae hyn yn ymrwymiad i’n galluogi i fod yn ymwybodol o amgylchiadau ein gweithwyr, i helpu a chefnogi’n gweithwyr gystal ag y gallwn.
> 
> 
> Mae llofnodi’r adduned Amser i Newid yn cadarnhau ein hymrwymiad tuag at iechyd meddwl yn y gweithle i'r rhai hynny yn ein busnes ac i unrhyw un sy'n ystyried gweithio gyda ni. Mae gan bawb iechyd meddwl. Rydym yn dymuno gweld pobl yn disgleirio, yn gwneud yn dda, a’u bod yn teimlo’n gyffyrddus ac yn gallu canolbwyntio yn eu swydd. Drwy sicrhau hynny, mae hyn o gymorth i’n busnes ac mae angen inni felly wneud beth bynnag y gallwn i alluogi pawb i ffynnu.


Bydd y cyllid ychwanegol ar gyfer Amser i Newid Cymru hefyd yn sicrhau bod modiwl dysgu newydd ac arloesol yn cael ei gyflwyno ar gyfer staff iechyd a gofal cymdeithasol. Bydd y modiwl hwn yn canolbwyntio'n benodol ar fynd i'r afael â stigma iechyd meddwl a gwella profiadau cleifion. Mae hyn yn dilyn treial llwyddiannus yn ystod 2021\-22\.


Yn ogystal, bydd Amser i Newid Cymru yn parhau i recriwtio Eiriolwyr sydd â phrofiad o salwch meddwl. Mae’r rhain yn rhoi cymorth i eraill rannu eu straeon yn ogystal â rhoi cyflwyniadau a hyfforddiant gwrth\-stigma i grwpiau cymunedol, gweithleoedd a sefydliadau. Hyd yma, mae dros 50 o eiriolwyr yn gweithio ledled Cymru.


Dywedodd Lynne Neagle, y Dirprwy Weinidog Iechyd Meddwl a Llesiant:



> Rwy’n falch ein bod yn gallu sicrhau cyllid ychwanegol i helpu ymestyn Amser i Newid Cymru. Mae’r prosiect o gymorth i roi terfyn ar wahaniaethu yn ogystal ag annog pobl i gael sgyrsiau agored a gonest ynglŷn ag iechyd meddwl. Mae’r pedwar maes y mae Amser i Newid Cymru yn eu cefnogi yn sicrhau cyfleoedd gwych i rannu arferion gorau ar draws sawl agwedd ar ein bywydau dyddiol.
> 
> 
> Rydym yn gwybod bod y pandemig wedi cael effaith anghymesur ar y rhai hynny o gymunedau Du ac Ethnig Leiafrifol ac rwy’n falch y bydd Amser i Newid Cymru yn canolbwyntio ar weithio gyda chymunedau gan ddefnyddio’r cyllid newydd hwn.
> 
> 
> Mae nifer ohonom yn treulio llawer o’n bywyd dyddiol yn y gwaith felly mae’n hollbwysig ein bod yn creu amgylcheddau gwaith sy’n cefnogi unigolion pan fyddan nhw’n wynebu salwch, boed hynny’n salwch meddyliol neu gorfforol. Rwy’n falch o glywed am brofiad Safety Letterbox Company a’r modd y mae Amser i Newid Cymru wedi cael effaith gadarnhaol ar eu gweithle. Mae’n wych gweld ymrwymiad enfawr ganddynt fel cyflogwyr tuag at gefnogi llesiant eu staff.
> 
> 
> Rwy’n gobeithio y bydd y cyllid sydd wedi’i gyhoeddi heddiw yn datblygu’r momentwm y mae Amser i Newid Cymru wedi’i gyflawni eisoes.


Dywedodd Vaughan Gething, Gweinidog yr Economi:



> Mae iechyd meddwl da yn gwbl hanfodol i alluogi pobl i fyw bywydau iach, hapus a bodlon. Mae Llywodraeth Cymru wedi ymrwymo’n llawn i fynd i’r afael â’r stigma annerbyniol a’r gwahaniaethu sy’n wynebu pobl sy’n dioddef o salwch meddwl.
> 
> 
> Rwyf felly yn hynod o falch bod yr ymgyrch bwysig hon yn cael ei hymestyn. Bydd ganddi ffocws penodol ar lesiant pobl o gymunedau Du, Asiaidd ac Ethnig Leiafrifol, yn ogystal â mewn gweithleoedd yn yr ardaloedd mwyaf difreintiedig yng Nghymru.
> 
> 
> Er ein bod wedi sicrhau cynnydd da, mae mwy o waith i’w wneud er mwyn sicrhau ein bod yn creu Cymru sy’n iachach, yn decach ac yn fwy ffyniannus y mae pawb ohonom eisiau ei gweld. Mae Amser i Newid Cymru yn hanfodol i’n helpu yn ein hymdrechion i gyflawni’r uchelgais hwnnw.


Dywedodd June Jones, Rheolwr Dros Dro Rhaglen Amser i Newid Cymru:



> Mae hwn yn gyfnod cyffrous a phwysig i Amser i Newid Cymru wrth inni baratoi i fynd i’r afael â stigma iechyd meddwl a gwahaniaethu mewn cymunedau o amddifadedd cymdeithasol a chymunedau ethnig lleiafrifol. Gyda chefnogaeth ein Heiriolwyr, Sefydliadau a phartneriaid sydd wedi ymrwymo i’r adduned, byddwn yn sicrhau ein bod yn rhoi llwyfan i leisiau nad ydyn nhw’n cael eu clywed ar hyn o bryd yn ogystal â gwella’r ddealltwriaeth ynglŷn ag iechyd meddwl ar draws pob ardal yng Nghymru. Mae mynd i’r afael â stigma yn allweddol i sicrhau bod gan bobl ledled Cymru iechyd meddwl gwell a’u bod yn cael cymorth iechyd meddwl gwell. Yn sgil hyn, byddwn yn datblygu rhaglen sy’n sicrhau y gall pawb elwa yn gyfartal o waith gwrth\-stigma iechyd meddwl Amser i Newid Cymru.







Translation:


 
The Deputy Minister for Mental Health and Wellbeing, Lynne Neagle and Minister for Economy, Vaughan Gething have today confirmed the additional funding for Time to Change Wales will see the programme extended until 2025\.


Time to Change Wales’ central aim is to challenge and change negative attitudes and behaviours towards mental ill health. The programme concentrates on four key areas: partnerships; employers and the workplace; health and social care; and social marketing. The campaign is delivered by a partnership of two leading Welsh charities; Mind Cymru and Adferiad Recovery.


The new phase of work will have particular focus on working with Black, Asian and Minority Ethnic communities and employers in areas of poverty and deprivation. In previous years the programme has focused on increasing engagement with men through the Talking Is A Lifeline campaign and increasing the number of Welsh speakers involved.  


One key part of Time to Change Wales is working with employers to create more open cultures around discussing mental health at work and provide employers with practical resources including an Employer Toolkit and training.


Around one in four Welsh workforces have pledged their support to the campaign already, representing around 320,000 employees. Organisations signed up include third sector organisations, all four police forces, all local health boards, private companies and SMEs.


One company who has taken the Time to Change Wales pledge is Safety Letterbox Company Ltd based in Neath, who employ 60 people from the local area.


The company signed up in August 2021 and is committed to prioritising the mental wellbeing of its employees by running wellbeing activities and establishing an open\-door policy to discuss workload and mental health.


To date they have nine Mental Health First Aiders who play a key role in supporting the workforce. 


Alison Orrells CEO and Managing Director of Safety Letterbox Company LTD, said:



> We aim to create an open, supportive, and collaborative culture to enable people to shine and thrive, take ownership and to make a difference, this applies to everyone.
> 
> 
> We aim to remove any stigma regarding Mental health in the workplace to enable us to support and provide the best we can for our employees enabling them to feel relaxed and able to do their job safely, comfortably, and successfully.
> 
> 
> 20% of our workforce are mental health first aiders, this is a commitment to enable us to be aware, help and support as best we can.
> 
> 
> Signing the Time to change pledge highlights our commitment to mental health in the workplace to those within our business and anyone considering working with us. Everyone has mental health. We want people to be able to shine and do well, relaxed and focused in their role, in doing so that helps our business, therefore we need to do whatever we can to enable everyone to thrive.


The new funding for Time to Change Wales will also see a roll out of a new and innovative learning module for health and social care staff specifically focussing on tackling mental health stigma and improving patients’ experiences. This follows a successful trial in 2021\-22\.


Time to Change Wales will also continue to recruit Champions who have experience of mental ill health. They help to share their stories and deliver presentations and anti\-stigma training to community groups, workplaces and organisations. To date there are over 50 champions working across Wales.


Deputy Minister for Mental health and Wellbeing, Lynne Neagle, said:



> I am pleased we are able to provide further funding to help extend Time to Change Wales. The project is helping to end discrimination and encouraging people to have open and honest conversations about mental health. The four strands that Time to Change Wales supports provide great opportunities to share best practice across many parts of our daily life.
> 
> 
> We know that the pandemic has had a disproportionate effect on those from Black Asian and Minority Ethnic communities and I am pleased Time to Change Wales will focus on working with communities utilising this new funding.
> 
> 
> Many of us spend a lot of our daily life at work so it’s essential we create working environments that support any ill health, whether mental or physical.  I am pleased to hear the experience of Safety Letterbox Company and how Time to Change Wales has had a positive effect on their workforce and it’s fantastic to see such a huge commitment from them as an employer in support the wellbeing of their staff.
> 
> 
> I hope the funding announced today will build on the momentum that Time to Change Wales has already achieved.


Minister for Economy, Vaughan Gething, said:



> Good mental health is absolutely vital in order for people to live healthy, happy and fulfilling lives. The Welsh Government is fully committed to tackling the unacceptable stigma and discrimination faced by people suffering from mental ill\-health.
> 
> 
> So I am delighted this important campaign is being extended. It will have a particular focus on the wellbeing of people in Black, Asian and Minority Ethnic communities, as well as in workplaces in the most deprived parts of Wales.
> 
> 
> While we’ve made good progress, there is still more work to be done so that we create the healthier, fairer and more prosperous Wales we all want to see. Time to Change Wales is crucial in our efforts to help us to achieve that ambition.


June Jones, Interim Time To Change Wales Programme Manager said:



> This is an exciting and important time for Time to Change Wales as it gears up to tackle mental health stigma and discrimination within socially deprived and minority ethnic communities. With the support from our Champions, Pledged Organisations and partners, we will ensure we provide a platform for the hidden voices and improve the understanding of mental health across all areas in Wales. Tackling stigma is the key to ensuring people across Wales have better and more supported mental health. In this way, we will build a programme that ensures that everyone can benefit equally from the anti\-stigma mental health work of Time to Change Wales.